வெண்டைக்காய் சாப்பிட்டால் மூளை வளரும், படிப்பு வரும் என்பார்கள். அதில் எந்த அளவு உண்மை இருக்கிறது என்று தெரியவில்லை; ஆனால், சகல நோய்களையும் தீர்க்கும் சர்வ ரோக நிவாரணி என்பதில் சந்தேகமில்லை. சர்க்கரை நோயில் தொடங்கி அனீமியா, ஆஸ்துமா, கொலஸ்ட்ரால், மலச்சிக்கல், புற்றுநோய், வயிற்றுப்புண், பார்வைக்குறைபாடு என பலவித நோய்களையும் தீர்க்கக்கூடியது. குறிப்பாக கர்ப்பிணிகளுக்கு மிகவும் அவசியமான ஃபோலிக் அமிலம் வெண்டைக்காயில் அதிகமாக உள்ளது. தாயின் வயிற்றில் கர்ப்பத்தில் இருக்கும் குழந்தை நல்லநிலையில் வளர உதவுவதோடு குழந்தையின் நரம்புக் குழாய்களின் வளர்ச்சிக்கு ஃபோலிக் அமிலம் உதவுகிறது. இதிலுள்ள அதிகப்படியான நார்ச்சத்தும் குறைந்த ஆற்றலும் எடையைக் குறைக்கப் பலனளிக்கும்.